Femeia de 36 de ani acuzată că a împins în faţa metroului o tănără, care a murit, a fost reţinută, după ce poliţiştii au identificat-o pe baza imaginilor camerelor de supraveghere.

ACTUALIZARE. Potrivit reprezentanţilor Poliţiei Române, la audieri femeia s-a recunoscut în imaginile video, dar nu a explicat de ce a făcut aceste gesturi.

Ea a fost dusă în arestul Poliţiei Capitalei.

Poliţia Română a transmis că la această oră procurori ai Parchetului Tribunalului Bucureşti audiază, la sediul Poliţiei Capitalei, persoana suspectată de comiterea faptelor din staţiile de metrou Costin Georgian şi Dristor 1.

În cursul nopţii, poliţişti ai Brigăzii de Poliţie Transport Public Bucureşti au depistat o femeie în vârstă de 36 de ani, ale cărei semnalmente corespundeau cu cele ale persoanei căutate, a anunţat purtătorul de cuvânt al Poliţiei Capitalei, Diana Sarca.

Citiți și:

„Au condus această persoană la sediul Poliției Capitalei ai au debutat aceste audieri. Poliția Capitalei va acționa și în contiuare pentru asigurarea unui climat de siguranță publică”, a adăugat ea.